stanford-oval/wikipedia huggingface dataset:
מחלקת ההגנה הלאומית של קנדה
סמכויות בתחום ההגנה והביטחון > שר ההגנה הלאומית

עומד בראש מחלקת ההגנה הלאומית;
אחראי בפני הפרלמנט;
אחראי על ניהול והכוונה של הכוחות המזוינים הקנדיים ושל כל העניינים הנוגעים להגנה הלאומית;
מבטיח שפעילויות ההגנה הנוכחיות והמוצעות משקפות את סדרי העדיפויות והיעדים הלאומיים של ממשלת קנדה;
רשאי לאשר לכוחות המזוינים הקנדיים לבצע כל תפקיד הכרוך בשירות ציבורי, כגון תמיכה לסוכנויות אזרחיות בתגובה מצבי חירום.
אחראי על מחקר ופיתוח הנוגע להגנת קנדה.
שר ההגנה הלאומית

שר ההגנה הלאומית הוא ראש מחלקת ההגנה הלאומית של קנדה ושר קבוע בממשלת קנדה ובקבינט ממשלת קנדה. החוקה הקנדית מעניקה סמכויות רחבות לשר ההגנה הלאומית מכוח מספר מקורות נורמטיביים:
חוק ההגנה הלאומית (National Defence Act) מעניק לשר ההגנה הלאומית סמכות לנהל ולכוון את כל העניינים הקשורים להגנה הלאומית ולכוחות המזוינים הקנדים. סמכות ה"הגנה הלאומית" מוגדרת בצורה מדויקת יותר במדיניות ההגנה של הממשלה. הרחבה נוספת של סמכות זו מופיעה במסמכים המוגשים לפרלמנט לשם קבלת אישור תקציבי, כאשר אישור ההערכות התקציביות בפרלמנט מהווה הסכמה שהן נמצאות במסגרת סמכות ה"הגנה הלאומית".
חוק מצבי החירום (Emergencies Act) מעניק לממשלה סמכויות נוספות להורות ולסדיר תקנות לאחר שהממשלה מכריזה על מצב חירום לאומי הקשור לרווחת הציבור, סדר ציבורי, ביטחון בינלאומי או סכסוך מזוין. על הממשלה לבקש אישור מהפרלמנט להכרזה בתוך שבעה ימים. תקנות והוראות אלו יכולות להשפיע באופן משמעותי על ארגונים ציבוריים, כולל כוחות הזרועות הקנדיות.
חוק התעופה (Aeronautics Act) מסדיר את השימוש במרחב האווירי הקנדי, ולעניינים הקשורים להגנה הלאומית, החוק מייחס את הסמכויות הרלוונטיות לשר ההגנה הלאומית.
הערות שוליים

↑  National Defence, Accountabilities of the Minister, Deputy Minister and Chief of the Defence Staff, www.canada.ca, ‏2021-03-11
↑  Service Canada, Laws Defining Responsibilities and Authorities of National Defence, www.canada.ca, ‏2015-10-13
1 2  National Defence, Legislation and National Defence, www.canada.ca, ‏2013-05-03
| --- | --- |
בקרת זהויות :  NLI: 987007259306705171  GND: 9420-1  ISNI: 0000 0001 0943 0128  LCCN: n80076394  NKC: ko2010565126  SUDOC: 026489120  VIAF: 136776181   WorldCat (עם VIAF): 136776181
ניר מנוסי

| --- | --- |

 לידה:  3 ביולי 1974 (בן 50) ג' בתמוז תשל"ד תל אביב-יפו, ישראל 
 מדינה:  ישראל 
 השכלה:  האוניברסיטה העברית בירושלים 
 
ניר מנוסי (נולד בג' בתמוז ה'תשל"ד, 3 ביולי 1974) הוא רב ישראלי, עורך ומחבר ספרים.
ביוגרפיה

ניר מנוסי (נולד בשם ניל) בתל אביב, בן לעיתונאי והסאטיריקן דידי מנוסי ולמאיירת והקריקטוריסטית צילה מנוסי. למד בתיכון תלמה ילין במגמת אמנות פלסטית. בעל תואר ראשון בהיסטוריה ופילוסופיה, ותואר שני בלימודי תרבות מהאוניברסיטה העברית בירושלים.
בצעירותו עבד כמאייר וקומיקסאי. במהלך לימודיו האקדמיים החל בתהליך של חזרה בתשובה, ושינה את שמו לניר. תהליך החזרה בתשובה קרה בהשפעת משה גנוט, חבר דתי לספסל הלימודים. מנוסי התרשם מהיותו של גנוט משכיל בתחומים כלליים לצד היותו אדם דתי וכן מהחיבור שעשה בין התכנים הכלליים לתכנים יהודיים. לדברי מנוסי, חלק משמעותי מתהליך החזרה בתשובה נבע מביקורת שלו על המתירנות שחווה בחברה החילונית. גורם נוסף שהשפיע על התהליך נבע מתהליך חיבור מחודש ללאום היהודי. לאחר שחזר בתשובה הפסיק לאייר מכיוון ש"חשתי שהאיור שלי נגוע, שהסתכלתי יותר מדי על החיצוניות של האנשים עם נטייה לגרוטסקה".
מנוסי כותב מאמרים באתרי אינטרנט שונים וכן בבלוג אישי. בכתיבתו הוא עוסק בקבלה ובחסידות, וכן ביחס בין היהדות לבין תרבות המערב. מלמד בבבית הספר "תורת הנפש", בית הספר לפסיכולוגיה יהודית חסידית בנשיאות הרב יצחק גינזבורג, ומוסר שיעורים והרצאות במקומות שונים. ערך כמה מספרי הרב יצחק גינזבורג, וכן תרגם שני ספרים בנושא חסידות.
מנוסי נשוי לנעמה ואב לשישה והם מתגוררים בפרדס חנה.
ספריו

מי זאת עולה - נשים בתורה על פי הקבלה והחסידות, הוצאת מגיד, 2019.
איחוד התורה והמדע (ביחד עם הרב יצחק גינזבורג), הוצאת גל עיני, 2019.
הבוקר שאחרי - מה קרה לאהבה בעידן החופש? הוצאת ידיעות ספרים, 2024.
ספריו > ספרים שעיבד וערך

עולמות - שערים חדשים לקבלה וחסידות, הרב יצחק גינזבורג, הוצאת ידיעות ספרים, 2012.
אהבה - צמיחת הקשר בין איש לאשה, הרב יצחק גינזבורג, הוצאת גל עיני, 2011.
הנרות הללו - מאמרי התבוננות לימי החנוכה, הרב יצחק גינזבורג, הוצאת גל עיני, 2016.
The Wondering Jew (אנגלית; יחד עם משה גנוט) - רשימות והגיגים על התורה ועל החיים, הרב יצחק גינזבורג, הוצאת גל עיני, 2014.
מציץ מן החרכים (מאנגלית; יחד עם דוד הלל) - רשימות והגיגים על התורה ועל החיים, הרב יצחק גינזבורג, הוצאת גל עיני, 2022.
מה זאת אהבה (חוברת) - מערכות יחסים באור הקבלה והחסידות, הרב יצחק גינזבורג, הוצאת גל עיני, 2008.
הערות שוליים

↑  ניר מנוסי, מי שחלם: פרידה מאבא, דידי מנוסי, באתר ynet, 5 בינואר 2014
↑  יצחק טסלר, ניר מנוסי, רב ופמיניסט, מחזיר את הכבוד: "הנשים בתנ"ך היו חלוצות קדמוניות", באתר ynet, 20 בפברואר 2020
↑   שני ליטמן, דידי מנוסי היה סאטיריקן בוהמיין ומתירני. בנו הלך הכי רחוק שאפשר, באתר הארץ, 4 בדצמבר 2024
↑  מרבה שיחה – דרור יהב משוחח עם ניר מנוסי על נשיות ביהדות. "קרוב אליך", גליון 298, ח' כסלו תשע"ט (6.12.2019)
↑  יהודה יפרח, ניסוי ותהייה: החיבור המרתק בין התורה והמדע - ריאיון עם ניר מנוסי לרגל צאת ספרו 'איחוד התורה והמדע', באתר מקור ראשון, ‏6 באוגוסט 2019
↑  ניר מנוסי, בשעה טובה! יצא הספר "עולמות" בעריכתי, באתר הרהורי תשובה, ‏2012-05-15
↑  אהבה
↑  הנרות הללו, באתר הרהורי תשובה, ‏2012-05-18
| --- | --- |
בקרת זהויות :  NLI: 987007305759705171  GND: 1036943550  ISNI: 0000 0001 1452 7960  LCCN: n2011006400  VIAF: 97362158   WorldCat (עם VIAF): 97362158
טרוקרה

| --- | --- |

 מדינה:  אירלנד 
 מטה הארגון:  St Patrick's College 
 תקופת הפעילות:  1973–הווה (כ־52 שנים) 
 www.trocaire.org
 
ערך זה עוסק בארגון צדקה אירי קתולי. אם התכוונתם למכשיר לניקוז אוויר או נוזל מחלל הגוף, ראו .
טרוקרה (באירית: Trócaire פירושו חמלה) הוא ארגון צדקה רשמי של הכנסייה הקתולית באירלנד הפועל ברחבי העולם.
הארגון הוקם ב-1973 והציב לעצמו שתי מטרות:
מחוץ לאירלנד, לעזור ככל שידרש למדינות נזקקות מבין המדינות המתפתחות.
באירלנד, לעורר מודעות בציבור למה שמתרחש במדינות אלו, ולחנך את הציבור שזוהי חובתו לעזור למדינות אלו. חובה זו היא לא צדקה אלא עשיית צדק.
אתוס

טרוקרה משתתף ב-127 תוכניות ב-28 מדינות ברחבי אפריקה, אמריקה הלטינית והמזרח התיכון.
מטרות הארגון:
תמיכה בשוויון בין המינים, להגיב למצבי חירום ולאסונות, טיפול במשבר האיידס, לעזור לאנשים להתמודד עם שינויי האקלים, להילחם בחוסר צדק ולהגן על זכויות אדם.
התפתחות הארגון

טרוקרה הוא ארגון ותיק וידוע באירלנד, בעבר הפופולריות שלו הייתה רבה וקופסאות ההתרמה שלו נמנות עם זיכרונות הילדות של האירים, אך כיום עם ירידת קרנה של הכנסייה באירלנד, הפופולריות שלו נפגעה. טרוקרה במשך שנים רבות ועד היום מחלק קופסאות התרמה קטנות, לבתים פרטיים, לעסקים ולבתי ספר, בקופסאות אלו אנשים משלשלים כסף מפעם לפעם, ובסוף השנה מעבירים את כל הכסף שנתרם לטרוקרה.
כיום מפעיל טרוקרה תוכניות לימוד בבתי ספר, ואנשיו מוזמנים להרצאות ולהעברת שיעורים בנושא זכויות אדם, טיפול ברעב ובעוני, לפי דרישת בית הספר.
ברעידת האדמה והצונאמי באוקיינוס ההודי (2004) אסף הארגון 27 מיליון יורו תוך שבוע, דרך איסוף בכנסיות, ברחובות ומתורמים פרטיים (נושא ההתרמה והצדקה באירלנד הוא פופולרי, וכן מתקיימים שבועות ההתרמה, ופעילויות התרמה מבית הספר).
מחלוקת בנושא ישראל

טרוקרה מואשם לעיתים תכופות על ידי אנשי פרלמנט איריים, אנשי תקשורת איריים, הארגון NGO monitor
ושגרירות ישראל באירלנד באנטי-ישראליות כפי שבה לידי ביטוי במטרות הארגון, בתכנים שמופיעים באתר האינטרנט של הארגון וכן בחומר הלימודי שמועבר בבית הספר. טרוקרה מצידו טוען הוא לא פרו-פלסטיני ולא פרו-ישראלי אלא שהוא עובד ביחד עם ארגונים פלסטינים וישראלים כגון: בצלם, שוברים שתיקה, רבנים למען זכויות אדם.
טרוקרה טוען ש"בשטחים הפלסטיניים הכבושים" תפקידו הוא לא רק תרומת כסף אלא העלאת המודעות על חוסר הצדק והפרת זכויות אדם על ידי הישראלים.
טרוקרה תומך, לדבריו בנשים, גברים וילדים בזמנים קשים כמו המצור והמלחמה בעזה, ובניית החומה מסביב לבית לחם.
במהלך המלחמה בעזה בשנת 2009 טרוקרה סיפק למשפחות בעזה שמיכות, מזון וציוד רפואי. טרוקרה טוען שהוא מאתגר ללא פשרות את מדיניות ישראל של הריסת בתים, פינוי משפחות, החרמת אדמות ובניית התנחלויות בשטחי הרשות הפלסטינית.
האחראי בטרוקרה לענייני הסכסוך הישראלי פלסטיני הוא גרי וולש (Garry Walsh), יושב הראש לשעבר של ארגון הסולידריות האירי-פלסטיני.
טרוקרה הוא אחד המממנים של ארגון בצלם ועובד בשיתוף פעולה עמו.
מחלוקת בנושא ישראל > פרויקטים של טרוקרה בהקשר של פלסטין

"הצל עץ" (Save A Tree) - במסגרת פרויקט זה אוספים מתנדבים בארגון כסף מעוברים ושבים ברחוב למען קניית עצי זית לפלסטינים. המתנדבים מסבירים שעץ הזית הוא סמל לפלסטינים ויש צורך בשתילת עצים במקום העצים העתיקים שנעקרו על ידי הכיבוש הישראלי.
קניית עץ מתנה - ניתן לקנות דרך אתר הארגון עץ ולקבל בתמורה כרטיס ברכה, פופולרי במיוחד לפני חג המולד, חג בו נהוג לתת מתנות ולשלוח כרטיסי ברכה. על פי האתר העץ הוא סמל לשלום והוא יאפשר הכנסה למשפחה אחת וכן הכסף ישמש גם ארגונים פלסטיניים וישראליים לקדם שלום וצדק.
קריאה לחרם על מוצרים ישראלים המיוצרים בהתנחלויות. טרוקרה טוען שההתנחלויות מפרות זכויות אדם בסיסיות וגונבות אדמות של פלסטיניים ולכן האיחוד האירופי צריך להחרים מוצרים מהתנחלויות.
מחלוקת בנושא ישראל > תוכנית הלימודים על פלסטין - Give Peace A Chance > ביקורת על תוכנית הלימודים

תוכנית הלימודים הזאת ספגה ביקורות מחברי פרלמנט ועיתונאים.
ריצ'רד המפריס חבר פרלמנט אירי מטעם מפלגת הלייבור טען שתוכנית הלימודים של טרוקרה היא מוטת ומעליבה את האינטליגנציה של התלמידים. הוא כינה את התוכנית כפרופגנדה מוטה ושערורייתית.
בינואר 2013 נתקלה שרה הוניג, עיתונאית בג'רוסלם פוסט בקבוצת ילדים מבית הספר במחוז קרי שמתרימים כסף למען קניית עצי זית לפלסטינים. הילדים השתתפו בפעילות בית ספרית ביחד עם מורה מבית הספר, כחלק מתוכנית הלימודים שמעביר טרוקרה.
הילדים החזיקו שלטי "Free Palestine" וביקשו מהוניג לתרום. כאשר היא שאלה אותם ממי הם רוצים לשחרר את פלסטין, הם ענו: מהיהודים. בהמשך השיחה איתם הם טענו שהיהודים הם רשעים ושהם צלבו את ישו. המורה שהיה נוכח במקום גילה הסכמה עם דברי הילדים.
הוניג פרסמה את האירוע בטור Another Tack בעיתון ובבלוג שלה ועוררה סערה באירלנד, וחלק מהקוראים בעיתון אף קראו להחרים את אירלנד כיעד תיירותי. הפרשה התפרסמה בעיתונים הראשיים באירלנד ומנהל בית הספר הכחיש את דברי הילדים.
מחלוקת בנושא ישראל > תוכנית הלימודים על פלסטין - Give Peace A Chance > תגובות טרוקרה ומנהל בית הספר להאשמות

טרוקרה טוען שהוא פועל ביחד עם ארגונים פרו-פלסטיניים ופרו-ישראלים מאז שנת 2002 כדי לקדם "שלום והבנה של האזור". "ההתנחלויות הן לא חוקיות תחת החוק הבינלאומי ומפרות את זכויות האדם של הפלסטיניים בגדה המערבית...והאיחוד האירופי וממשלת אירלנד בעיקביות מאירות את הנושא". בנוסף החליט טרוקרה לא לשלוח יותר את תוכנית הלימודים בנושא הסכסוך לבתי ספר אלא להציגה רק באתר האינטרנט של הארגון.
מנהל בית הספר דחה את האשמות וטען שהם לא מחנכים לאנטישמיות או לפרו פלסטיניות. "המורים והתלמידים תמיד פועלים על בסיס הומניטרי ואנחנו תמיד מעודדים אותם לחשיבה ביקורתית. ברגע שהם סוטים מכך כל מה שנותר לנו הוא לתקן אותם ולכוון אותם לדרך הנכונה." מנהל בית הספר הודה שאכן מספר שנים הם עובדים בשיתוף פעולה עם טרוקרה. וכחלק מהפרויקט בית הספר אסף בשנים קודמות כסף לקליניקות איידס ולבניית בתים בהונדרס. המנהל טען שהתלמידים קוראים עיתונים ומודעים למה שקורה בעולם וששרה הוניג התכוונה "לאווירה האנטי יהודית שקיימת באמצעי התקשורת".
הערות שוליים

↑  http://www.trocaire.org/education http://www.trocaire.org/education]
↑  http://www.independent.ie/irish-news/trocaires-call-for-israel-ban-is-beyond-its-remit-28894964.html http://www.independent.ie/irish-news/trocaires-call-for-israel-ban-is-beyond-its-remit-28894964.html]
↑  http://www.ngo-monitor.org.il/article/_tr_caire_0 http://www.ngo-monitor.org.il/article/_tr_caire_0]
↑  http://www.irishtimes.com/newspaper/opinion/2012/1011/1224325142025.html http://www.irishtimes.com/newspaper/opinion/2012/1011/1224325142025.html]
↑  http://markhumphrys.com/Misc/trocaire.schools.pdf http://markhumphrys.com/Misc/trocaire.schools.pdf]
↑  http://markhumphrys.com/Misc/trocaire.schools.pdf http://markhumphrys.com/Misc/trocaire.schools.pdf]
↑  http://markhumphrys.com/trocaire.html http://markhumphrys.com/trocaire.html]
↑  http://sarahhonig.com/2013/01/26/another-tack-that-unwitting-indecency/
↑  http://www.trocaire.org/gifts/olive-trees
↑  http://markhumphrys.com/Misc/trocaire.schools.pdf http://markhumphrys.com/Misc/trocaire.schools.pdf]
↑  http://www.independent.ie/opinion/analysis/richard-humphreys-surely-israel-isnt-the-planets-worst-human-rights-offender-28961160.html/
↑  http://www.independent.ie/opinion/analysis/richard-humphreys-surely-israel-isnt-the-planets-worst-human-rights-offender-28961160.html/
↑  http://blogs.telegraph.co.uk/news/ruthdudleyedwards/100200301/the-jews-crucified-our-lord-irish-antisemitism-and-the-complicity-of-the-catholic-bishops//
↑  http://sarahhonig.com/2013/01/26/another-tack-that-unwitting-indecency/
↑  http://www.independent.ie/regionals/kerryman/news/school-shock-at-anti-semitism-allegations-29032987.html http://www.independent.ie/regionals/kerryman/news/school-shock-at-anti-semitism-allegations-29032987.html]
↑  http://www.irishtimes.com/newspaper/breaking/2013/0130/breaking43.html http://www.irishtimes.com/newspaper/breaking/2013/0130/breaking43.html]
| --- | --- |
בקרת זהויות :  LCCN: n77004630  VIAF: 261282404   WorldCat (עם VIAF): 261282404
מארק גורדון

מארק גורדון (באנגלית: Mark Gordon;‏ ‏נולד ב־14 במרץ 1957) הוא פוליטיקאי אמריקאי מוויומינג, איש המפלגה הרפובליקנית, שמכהן כמושל ויומינג ה-33 החל מ-7 בינואר 2019. קודם לכן כיהן גורדון כגזבר המדינה של ויומינג, כאשר ב-26 באוקטובר 2012 מינה אותו המושל הקודם, מאט מיד במקומו של הגזבר הקודם, ג'וזף מאייר שנפטר בעת כהונתו.
ראשית חייו

מארק גורדון נולד בניו יורק כבנם של קתרין (לבית אנדרוז) וקרופורד גורדון. אביו של גורדון גדל בחוות גרמלין שבלינקולן, מסצ'וסטס. הוריו נישאו ב-1945, וב-1947 התיישבו בחוותם שבקייסי, ויומינג.
סבתו של גורדון מצד אביו, הייתה הפילנתורפית לואיז אייר האת'ווי (אנ'). סבא-רבא שלו מצד אביו היה התעשיין ואיל ההון פרדריק אייר (אנ'), מייסד חברת הצמר האמריקאית (American Woolen Company), ואחיו הצעיר של ממציא התרופות ג'יימס קוק אייר (אנ'), שניהם מלוול, מסצ'וסטס.
גורדון הוא אחיינה של אשת החברה ג'ין גורדון (אנ'). הוא גם נכדן מנישואים של הגנרל ג'ורג' פטון, ולפיכך גם קרוב משפחה של בנו של פטון, ג'ורג' פטון הרביעי (אנ'). הוא גדל בחווה המשפחתית במחוז ג'ונסון שבוויומינג. ב-1979 הוא קיבל תואר בוגר אוניברסיטה בהיסטוריה במידלברי קולג'.
ראשית הקריירה הפוליטית > ההתמודדות לקונגרס 2008

ב-2008 התמודד גורדון ללא הצלחה בבחירות המקדימות של המפלגה הרפובליקנית על המושב של ויומינג בבית הנבחרים של ארצות הברית שהתפנה עקב פרישתה של ברברה קובין (אנ'). יריבתו המרכזית הייתה סינתיה לומיס, גם היא גזברית ויומינג לשעבר ורעייתו של חבר בית הנבחרים המדינתי לשעבר אלווין וידרספאהן. הסנאטור שלעבר אלן ק. סימפסון (אנ'), שנחשב לרפובליקני מתון, תמך במועמדותו של גורדון, אך בסופו של דבר לא תמך בו ישירות, שכן הוא היה מיודד גם עם לומיס. הסנאטור לשעבר מלקולם וולופ (אנ') תמך גם הוא בגורדון, כפי שעשה ג'וזף ב. מאייר שכיהן אז כגזבר המדינה.
בבחירות המקדימות, צבר גורדון תמיכה משניים מהעיתונים הבולטים ביותר בוויומינג, העיתון The Casper Star-Tribune, והעיתון Wyoming Tribune Eagle. אף על פי שהסקרים והתמיכה הכספית היו לטובתו של גורדון, הוא נוצח בבחירות המקדימות על ידי לומיס.
ראשית הקריירה הפוליטית > גזבר המדינה של ויומינג

גורדון כיהן כגזבר המדינה של ויומינג בשנים 2012–2019. הוא הושבע לתפקיד ב-1 בנובמבר 2012 על ידי שופט בית המשפט העליון של ויומינג, השופט ויליאם היל, לאחר שמונה לתפקיד על ידי המושל מאט מיד. ב-2014 נבחר גורדון לתפקיד הגזבר לתקופת כהונה מלאה.
מושל ויומינג > בחירתו

ב-2016 החליט גורדון שלא להתמודד בבחירות על מושבה של סינתיה לומיס בבית הנבחרים, שעליו הוא התמודד ב-2008, ותחת  זאת הוא החליט להתמודד בבחירות על משרת מושל ויומינג ב-2018. בבחירות המקדימות של הרפובליקנים שנערכו ב-21 באוגוסט הוא ניצח, ולאחר מכן, בבחירות הכלליות ב-6 בנובמבר, הוא הביס את חברת בית הנבחרים המדינתי, הדמוקרטית מרי תרון (אנ'). ב-7 בינואר 2019 הושבע גורדון כמושל ויומינג ה-33.
מושל ויומינג > כהונתו > מגפת הקורונה

בנובמבר 2020, בשיאה של מגפת הקורונה, הטיל גורדון כמה מגבלות על התכנסויות במבנים סגורים ובשטחים פתוחים. הוא לא יישם סגרים, סגירה זמנית של בתי עסק או עטית מסיכות ברחבי המדינה. מאוחר יותר באותו חודש נדבקו גורדון ורעייתו, ג'ני גורדון, בנגיף הקורונה. בדצמבר אותה שנה הוא החליט על הטלת חובת עטית מסיכות ברחבי המדינה. בפברואר 2021 הוא הרחיב את ההוראה עד לסוף אותו חודש. ב-8 במרץ הודיע גורדון שהוא יבטל את חובת עטית המסכות ב-16 במרץ, צעד שאכן יושם. ב-30 במרץ הוא הודיע שלא קיימות תוכניות להשיב את חובת עטית המסכות.
מושל ויומינג > כהונתו > תקציב

בנובמבר 2020, הציע גורדון קיצוצים בהיקף של 500 מיליון דולר בתקציב המדינה של ויומינג מתוך התחשבות בירידת ההכנסות מתעשיית הדלקים המאובנים, בעיקר כריית פחם, שהיא גורם מרכזי בכלכלת ויומינג. ב-2 באפריל 2021, הוא חתם על התקציב שהועבר על ידי בית המחוקקים המדינתי שבו התבטא קיצוץ של 430 מיליון דולר במקום 500 מיליון דולר על פי הצעתו של גורדון, זאת על סמך תחזיות משופרות בנוגע לתקציב 2021 וכספים נוספים שהגיעו מחוק תוכנית ההצלה האמריקאית (American Rescue Plan Act of 2021) שנחתם על ידי הנשיא ג'ו ביידן. חוק התקציב עליו חתם גורדון צמצם את הקיצוץ בתקציב אוניברסיטת ויומינג ובתקציב מחלקת הבריאות המדינתית.
בבחירות של 2022 נבחר גורדון לתקופת כהונה שנייה כמושל לאחר שניצח את מועמדת הדמוקרטים תרזה ליווינגסטון.
חיים אישיים

גורדון הכיר את אשתו הראשונה, שרה הילדרת' גילמור, בעת לימודיהם במידלברי קולג'. השניים נישאו ב-1981. שרה נהרגה בתאונת דרכים ב-1993. לשניים נולדו שתי בנות.
ב-1998 הכיר גורדון את אשתו השנייה והנוכחית, ג'ני מיור יאנג, והם נישאו ב-2000. יחד הם מחזיקים בבעלות על חוות מרלין שממזרח לעיר באפלו שבמחוז ג'ונסון.
הערות שוליים

↑  "Crawford Gordon Obituary". Legacy.com.
↑  "US House (GOP) Recommendation". Wyoming Tribune Eagle. August 11, 2008. Archived from the original on February 9, 2013.
↑  "Mark Gordon takes oath as Wyoming treasurer". Gillette, Wyoming, News Record. Archived from the original on January 24, 2013.
↑  "Wyoming governor sets gathering rules, forgoes mask mandate". AP NEWS. November 20, 2020.
↑  Freiman, Jordan (November 25, 2020). "Wyoming Governor Mark Gordon Tests Positive for Coronavirus". CBS News.
↑  "Wyoming governor announces statewide mask order, other restrictions". KTVQ. December 7, 2020.
↑  Hughes, Morgan (February 11, 2021). "Wyoming extends mask order, will loosen restrictions on restaurants, gatherings". Casper Star Tribune. Archived from the original on February 27, 2021.
↑  Kudelska, Kamila (March 15, 2021). "Most Health Restrictions Lifted Tuesday, Including Mask Mandate". Wyoming Public Media.
↑  "Wyoming governor: No plans to reimpose COVID-19 mask mandate". Associated Press.
↑  Olivia Kennah, Governor Gordon: Proposed $500 Million Budget Cuts “Will Impact Wyoming People”, SweetwaterNOW, November 16, 2020.
↑  Brendan LaChance, Gordon signs supplemental Wyoming budget; will cut $430M, eliminate 324 state positions, Oil City News, April 2, 2021.
↑  Reynolds, Nick (March 29, 2021). "With help of federal relief, legislature finds budget consensus". Wyofile.
↑  "Wyoming Governor Election Results". New York Times. November 11, 2022.
↑  "Sarah Hildreth Gordon". geni_family_tree.
| --- | --- |
בקרת זהויות :  GND: 1185545298  ISNI: 0000 0000 5504 5143  VIAF: 1807155769085427880005   WorldCat (עם VIAF): 1807155769085427880005 
גורדון ב-2019
צוות שימור האמזונאס

| --- | --- |
 תחום:  environment 
 מדינה:  ארצות הברית 
 מטה הארגון:  מחוז ארלינגטון 
 www.amazonteam.org
 
צוות שימור האמזונאס (באנגלית: The Amazon Conservation Team (ACT)) הוא ארגון ללא כוונת רווח הפועל לשימור המגוון הביולוגי של אגן האמזונאס.
הארגון

הארגון נוסד ב-1996 על ידי האתנובוטניסט מארק פלוטקין ופעילת השימור ליליאנה מדריגל.
הארגון פעיל בעיקר באזורים הצפון-מערביים, הצפון-מזרחיים והדרומיים של האמזונס. הוא פועל לקידום זכויות ילידים בבעלות וניהול קרקעות, הגדרה עצמית מול גופי הממשל עבור קהילות מקומיות באמזונאס, שמירה על יערות הגשם והגנה על המגוון הביולוגי של האזור, הגנה על מסורות רפואיות מקומיות ושמירה על זכויות קניין רוחני של קהילות בדרום אמריקה.
מטה הארגון הוא במחוז ארלינגטון, וירג'יניה, והוא מפעיל משרדי שטח בברזיל, קולומביה וסורינאם.
הכרה

בשנת 2002 קיבל הארגון את פרס הסביבה של התוכנית הסביבתית של האו"ם כהוקרה על הישגי השימור שלהם. בשנת 2008, הארגון קיבל את פרס סקול ליזמות חברתית מקרן סקול. בנובמבר 2010 הארגון הוכר כחתן פרסי טכנולוגיה לשנת 2010 על ידי מוזיאון הטכנולוגיה בסן חוזה, על עבודתם עם טכנולוגיה כדי לסייע למיפוי האמזונס. בשנת 2015, הארגון קיבל את פרס 'לראות עולם טוב יותר' מ-DigitalGlobe, ספקית של תמונות לוויין ברזולוציה גבוהה, צילומי אוויר ותוכן גיאו-מרחבי.
קרן מורשת אנטארקטיקה של הממלכה המאוחדת

| --- | --- |
 מדינה:  הממלכה המאוחדת 
 עובדים:  6 (נכון ל־2021) 
 תקופת הפעילות:  1993–הווה (כ־32 שנים) 
 www.ukaht.org
 
קרן מורשת אנטארקטיקה של הממלכה המאוחדת (באנגלית: (United Kingdom Antarctic Heritage Trust (UKAHT היא קרן צדקה בריטית, שנרשמה בשנת 1993 ושוב בשנת 2015. הקרן חברה בקואליציית הקרן למורשת אנטארקטיקה. נותנת החסות לקרן היא הנסיכה אן.
מטרותיו המוצהרות של הארגון הן כדלקמן:
לעזור בשימור בסיסי מדע בריטיים מוקדמים על חצי האי האנטארקטי ומחוז ג'ורג'יה הדרומית להנאתם והשכלתם של מבקרים. הקרן מתפעלת את פורט לוקרוי, שהוא אתר ומונומנט היסטורי מיועד (מס' 61) בחסות הברית האנטארקטית;
לתמוך בקרן למורשת אנטארקטיקה של ניו זילנד בשימור הצריפים ההיסטוריים באזור ים רוס, שבנו חוקרי היבשת סקוט, שקלטון ובורשקרווינק;
לקדם תוכנית חינוכית לעידוד העניין הציבורי במדע, הסביבה העולמית וחקר אנטארקטיקה בהשראת מאמצים בריטיים קודמים באנטארקטיקה;
לעזור ברכישה ושימור של חפצים היסטוריים של הבריטים באנטארקטיקה.
מיזמים

פורט לוקרוי מופעל כמוזיאון ומשרד דואר (בשם (האתר ההיסטורי מס' 61 בחסות הברית האנטארקטית, המשרד לענייני חוץ וחבר העמים) על ידי קרן מורשת אנטארקטיקה של הממלכה המאוחדת במשך הקיץ של חצי הכדור הדרומי. הרווחים מחנות המתנות ממנים את התחזוקה והשימור של אתר זה ואחרים בחצי האי האנטארקטי.
בשנת 2004 החלה קרן מורשת אנטארקטיקה של ניו זילנד במבצע שיקום נרחב בחבל ים רוס של אנטארקטיקה, בהתמקדות על צריפים, השייכים לחוקרי חבל ארץ זה. אף כי הסניף הניו זילנדי של הקרן נושא באחריות ביצועיות למיזם, הקרן של הממלכה המאוחדת משתתפת במימון העבודות, הכוללות את שימור הצריפים שהיו שייכים לסר ארנסט שקלטון ורוברט פלקון סקוט (שניהם חוקרים בריטיים).
תיאטרון הצבא הרוסי

| --- | --- |

 מידע כללי
 סוג:  אולם תיאטרון, סימן נוף 
 כתובת:  129110, г. Москва, Суворовская площадь, д. 2 
 מיקום:  משצ'אנסקי ראיון 
 מדינה:  רוסיה 
 הקמה ובנייה
 תקופת הבנייה:  ? – 6 בפברואר 1930
 תאריך פתיחה רשמי:  1934 
 אדריכל:  אלאביאן, Vasiliy Simbirtsev, Boris Barkhin 
 סגנון אדריכלי:  אמפיר סטליניסטי 
 
 קואורדינטות:  55°46′58″N 37°36′50″E﻿ / ﻿55.78279167°N 37.61377222°E﻿ / 55.78279167; 37.61377222
 www.teatrarmii.ru
  (למפת מוסקבה מוגדלת) תיאטרון הצבא הרוסי(למפת מוסקבה רגילה) תיאטרון הצבא הרוסי
 
תיאטרון הצבא הרוסי במוסקבה (צולם ב-2016)
תיאטרון הצבא הרוסי (לשעבר: תיאטרון הצבא האדום) או בשמו המלא: התיאטרון האקדמי המרכזי של הצבא הרוסי הוא בית תיאטרון מפורסם הממוקם בנפת משצ'אנקה במוסקבה בירת רוסיה.
הבניין נבנה בשנת 1940 בסגנון קלסיציזם סטליניסטי ומעוצב בצורה של הכוכב האדום הסובייטי ותוכנן על ידי האדריכלים אלביאן ק 'וו' סימביריצב. נטען שבתיאטרון נבנתה גם הבמה הגדולה ביותר באירופה,[דרוש מקור: לקביעה] עם 1900 מקומות ישיבה.
עד שנת 1951 שימש בתור הבית המרכזי של הצבא האדום. בשנים 1951 – 1993 היה הבית המרכזי של הצבא הסובייטי.
כיום מוצגות בו גם הופעות שאינם קשורות לצבא הרוסי.
פורי (פינלנד)

פורי (בפינית: Pori, בשוודית: Björneborg) היא עיר בדרום מערב פינלנד, ובירת אזור סאטקונטה. העיר שוכנת בשפך נהר קוקמהניוקי (Kokemäenjoki), כ-9 ק"מ מזרחית לחוף המפרץ הבוטני.
מבחינת גודל תחום השיפוט שלה מדורגת פורי במקום ה-57 בפינלנד, מבחינת כמות האוכלוסייה בעיר, מדורגת פורי במקום ה-11 במדינה.
ערים תאומות

לפורי תשע ערים תאומות:
שוודיה סונדסוואל, שוודיה (מ־1940)
דנמרק סונדרבורג, דנמרק (מ־1952)
נורווגיה פורסגרון, נורווגיה (מ־1956)
לטביה ריגה, לטביה (מ־1965)
גרמניה ברמרהאפן, ברמן, גרמניה (מ־1967)
גרמניה שטרלזונד, מקלנבורג-מערב פומרניה, גרמניה (מ־1968)
הונגריה אגר, הונגריה (מ־1973)
פולין קולובז'ג, פולין (מ־1975)
צרפת מקון, צרפת (מ־1990)
הערות שוליים

↑  נתון המתייחס לתחום השיפוט של העירייה מתוכם 870.01 קמ"ר הם מים ו−834.06 קמ"ר אדמה.
| --- | --- |
בקרת זהויות :  NLI: 987007562113305171  GND: 4333263-8  ISNI: 0000 0004 9294 936X  LCCN: n83200372  MusicBrainz: 68cfcf90-d9f9-44ad-b0af-37c1d318569f  NKC: xx0124519  VIAF: 151311752   WorldCat (עם VIAF): 151311752
פוריא זראעתי

| --- | --- |
אין תמונה חופשית
 לידה:  22 בספטמבר 1987 (בן 37) מאזנדראן, איראן 
 מדינה:  הממלכה המאוחדת הממלכה המאוחדת
 מעסיק:  איראן אינטרנשיונל, Manoto 
 קישורים חיצוניים
 טוויטר:  pouriazeraati
 
פוריא זראעתי (בפרסית: پوریا زراعتی, נולד ב-22 בספטמבר 1987) הוא מגיש חדשות בערוץ הטלוויזיה "איראן אינטרנשיונל".